《送王文葩归省甬东》
明代·曹义

东望蓬莱道路遥，白云飞处海天高。桥门久客归心切，枫陛初辞喜气豪。

紫陌花阴嘶去马，红亭夕照醉香醪。登堂舞罢莱衣日，还拟春江钓巨鳌。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。